Diari Oficial de la Generalitat Valenciana


Sumari del DOGV 7180, del 26-12-2013 (2013/12087)

ORDE 21/2013, de 13 de desembre de 2013, de la Conselleria d'Hisenda i Administració Pública, per la qual es regula el model d'autoliquidació de l'Impost sobre Transmissions Patrimonials i Actes Jurídics Documentats en els supòsits de transmissions patrimonials oneroses, en les quals el contribuent siga un empresari o professional i que tinguen per objecte béns mobles adquirits a particulars per a la seua revenda, excepte valors mobiliaris i mitjans de transport usats no destinats a l'aferrallament.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/12/13/21/dof/vci/html**

### Dades del document

Número de DOGV
:   7180

Data del DOGV
:   26-12-2013

Secció del DOGV
:   I. DISPOSICIONS GENERALS

Número del document
:   2013/12246


Data del document
:   13-12-2013

Organisme emissor
:   Conselleria d'Hisenda i Administració Pública

Tipus de document
:   Ordre

Descriptors 

:   * Conselleria d'Hisenda i Administració Pública
    * transmissió de la propietat
    * legislació
    * impost sobre transmissions patrimonials
    * recaptació d'impostos
    * fiscalitat
    * impost

ORDE 21/2013, de 13 de desembre de 2013, de la Conselleria d'Hisenda i Administració Pública, per la qual es regula el model d'autoliquidació de l'Impost sobre Transmissions Patrimonials i Actes Jurídics Documentats en els supòsits de transmissions patrimonials oneroses, en les quals el contribuent siga un empresari o professional i que tinguen per objecte béns mobles adquirits a particulars per a la seua revenda, excepte valors mobiliaris i mitjans de transport usats no destinats a l'aferrallament. [2013/12086]  
PREÀMBUL  
  
L'article 8 del Decret Llei 4/2013, de 2 d'agost, del Consell, pel qual s'establixen mesures urgents per a la reducció del dèficit públic i la lluita contra el frau fiscal a la Comunitat Valenciana, així com altres mesures en matèria d'ordenació del joc, ha introduït l'article 14 bis en la Llei 13/1997, de 23 de desembre, de la Generalitat Valenciana, per la qual es regula el tram autonòmic de l'Impost sobre la Renda de les Persones Físiques i de la resta dels tributs cedits. En l'apartat 3 d'este últim article s'establix que les transmissions patrimonials oneroses, subjectes a la modalitat de transmissions patrimonials oneroses de l'Impost sobre Transmissions Patrimonials i Actes Jurídics Documentats, en les quals el contribuent siga un empresari o professional i que tinguen per objecte béns mobles adquirits a particulars per a la seua revenda, excepte valors mobiliaris i mitjans de transport usats no destinats a l- aferrallament, hauran de ser objecte d'autoliquidació en la forma i el termini següents:  
  
a) L'autoliquidació comprendrà de forma agregada totes les adquisicions realitzades dins del període de liquidació, que coincidirà amb el trimestre natural, i haurà d'ajustar-se al model que determine el conseller competent en matèria d'hisenda.  
b) El conseller competent en matèria d'hisenda podrà determinar, mitjançant una orde, que l'autoliquidació s'haja d'acompanyar d'una declaració on s'incloga una relació dels béns adquirits, incloent-hi, per cada bé, la seua descripció, la data d'adquisició, la identificació del transmetent i la contraprestació satisfeta per l'adquisició. L'orde mencionada podrà determinar, igualment, que la declaració esmentada es puga substituir o complementar per mitjà de la còpia dels fulls corresponents dels llibres o registres oficials en què s'incloguen les operacions esmentades.  
c) La presentació d'esta autoliquidació es realitzarà en els 20 primers dies naturals del mes següent al període de liquidació que corresponga. No obstant això, l'autoliquidació corresponent a l'últim període de l'any es presentarà durant els 30 primers dies naturals del mes de gener de l'any següent.  
Per la seua banda, la disposició final segona del mencionat Decret Llei 4/2013, establix que el que disposa l'apartat 3 de l'article 14 bis de la Llei 13/1997, de 23 de desembre, del tram autonòmic de l'Impost sobre la Renda de les Persones Físiques i de la resta dels tributs cedits, en la redacció que en fa l'article 7 del decret llei mencionat, resultarà aplicable als fets imposables produïts a partir de l'1 de juliol de 2013, inclusivament.  
En virtut d'això, de conformitat amb el que disposa la normativa esmentada i, en l'exercici de les facultats que m'han sigut conferides per l'apartat 3 de la disposició final primera del Decret Llei 4/2013 esmentat, per l'article 5 del Decret 19/2012, de 7 de desembre, del president de la Generalitat, pel qual determina les conselleries en què s'organitza l'Administració de la Generalitat, per l'article 12 del Decret 20/2013, de 25 de gener, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública, i pels articles 28 i 37 de la Llei 5/1983, de 30 de desembre, del Consell, a proposta de la Direcció General de Tributs i Joc, i amb els tràmits previs que establix el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, així com l'informe de l'Advocacia General de la Generalitat i l'informe de l'òrgan amb competències horitzontals en matèria d'Administració electrònica, i de conformitat amb el Consell Jurídic Consultiu de la Comunitat Valenciana,  
ORDENE  
  
Article 1. Model d'autoliquidació  
L'autoliquidació de l'Impost sobre Transmissions Patrimonials i Actes Jurídics Documentats, en el cas de les transmissions patrimonials oneroses en les quals el contribuent siga un empresari o professional i que tinguen per objecte béns mobles adquirits a particulars per a la seua revenda, excepte valors mobiliaris i mitjans de transport usats no destinats a l'aferrallament, a les quals es referix l'apartat 3 de l'article 14 bis de la Llei 13/1997, de 23 de desembre, de la Generalitat, per la qual es regula el tram autonòmic de l'Impost sobre la Renda de les Persones Físiques i de la resta dels tributs cedits, es realitzarà en el model 600 de declaració-liquidació de l'Impost sobre Transmissions Patrimonials i Actes Jurídics Documentats, amb les especialitats següents:  
  
a) En la casella 2 (Meritació) es reflectirà la data de l'últim dia del període de liquidació que corresponga.  
b) En l'apartat B (Transmetent, caselles 19 a 32) no es reflectirà cap dada.  
c) En la casella 53 (Tarifa aplicable) es consignarà el codi TM1 «Adquisició per empresaris o professionals a particulars de béns mobles per a la seua revenda, excepte valors mobiliaris, mitjans de transport usats no destinats a l'aferrallament i objectes d'art i antiguitats», o el codi TM2 «Adquisició per empresaris o professionals a particulars d'objectes d'art i antiguitats, tal com es definixen en l'article 19. Dos de la Llei 19/1991, de 6 de juny, de l'Impost sobre el Patrimoni».  
  
d) En la casella 101 (base imposable) es reflectirà la suma del valor real de tots els béns transmesos i que corresponguen a fets imposables meritats en el trimestre corresponent.  
  
Article 2. Declaració annexa relativa als béns adquirits durant el període de liquidació  
1. L'autoliquidació s'ha d'acompanyar d'una declaració de l'obligat tributari en la que es continga una relació dels béns adquirits, incloent-hi, per cada bé, la seua descripció, la data d'adquisició, la identificació del transmetent i la contraprestació, en euros, satisfeta per l'adquisició.   
  
2. Quan l'activitat exercida per l'adquirent exigisca l'administració de llibres o registres oficials en què s'incloguen les operacions que hagen de ser incloses en l'autoliquidació agregada, la declaració a què es referix l'apartat 1 d'este article se substituirà per la còpia, presentada amb l'original per a la seua compulsa, dels fulls corresponents d'estos llibres o registres o dels parts o llistats informàtics que els puguen substituir, de conformitat amb la normativa reguladora d'aquells.  
  
  
Article 3. Lloc de presentació  
L'autoliquidació a la qual es referix l'article 1 es podrà presentar als registres de les direccions territorials competents en matèria d'hisenda, sense perjuí del que disposa l'apartat 4 de l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
DISPOSICIÓ TRANSITÒRIA   
  
Única. Primera declaració trimestral  
En la primera autoliquidació trimestral el termini de presentació de la qual vença a partir de l'entrada en vigor d'esta orde, d'acord amb el que disposa la lletra c de l'apartat 3 de l'article 14 bis de la Llei 13/1997, de 23 de desembre, de la Generalitat, per la qual es regula el tram autonòmic de l'Impost sobre la Renda de les Persones Físiques i de la resta dels tributs, i en la declaració annexa, s'hauran d'incloure totes les transmissions de béns a les quals es referix l'apartat 3 de l'article 14 bis esmentat de la Llei 13/1997 produïdes a partir de l'1 de juliol de 2013, inclusivament, i fins a l'últim dia del trimestre natural a què corresponga esta autoliquidació, llevat que ja s'hagueren declarat a la data d'entrada en vigor d'esta orde.  
  
  
DISPOSICIONS FINALS  
  
Primera. Habilitació  
Es faculta la Direcció General de Tributs i Joc per a dictar les instruccions necessàries per a l'aplicació del que disposa esta orde.  
  
  
Segona. Entrada en vigor  
Esta orde entrarà en vigor l'endemà del dia que es publique en el Diari Oficial de la Comunitat Valenciana.   
  
València, 13 de desembre de 2013  
  
El conseller d'Hisenda i Administració Pública,  
JUAN CARLOS MORAGUES FERRER


Còpia Permalink ELI